- Այո, այս միտումի մասին հայտարարել են մեր միության բոլոր մասնակիցները։ Եվ մենք նկատել ենք, որ վերջին չորս տարվա ընթացքում ազգային արժույթներով առևտրում հաշվարկները դրանց ընդհանուր ծավալի 60 տոկոսից աճել են մինչև 75 տոկոս: Դա շատ լուրջ առաջխաղացում է։ Սակայն մենք դեռևս որոշակի աշխատանք պետք է տանենք փոխհաշվարկների ժամանակ բոլոր վճարումներն լիովին ազգային արժույթներով կատարելու համար։ Մասնավորապես, ակնհայտ է, որ բիզնեսը փոխհաշվարկների ժամանակ կօգտագործի ազգային արժույթը, եթե դա շահավետ լինի, այսինքն՝ եթե ավելորդ գործառնսկսն ծախքեր չլինեն։ Դա նշանակում է, որ մեր ուշադրության կենտրոնում պետք է լինի ֆինանսական ոլորտի օրենսդրության ներդաշնակեցումը։ Իսկ այս խնդիրը կարելի է հիմնովին լուծել դաշնային պայմանագրի հիմքում ընկած հիմնարար նորմերի միջոցով։ Մասնավորապես, 2025թ․մենք պետք է ընդհանուր ֆինանսկան շուկա ձևավորենք։ 2016թ․դեկտեմբերին ԵԱՏՄ երկրների նախագահները հանձնարարել են կենտրոնական բանկերին՝ կառավարությունների և ԵԱՏՀ հետ համատեղ մշակել ընդհանուր ֆինանսական շուկայի տեսլականը և այն հաստատման ներկայացնել։ Մեր կենտրոնական բանկերը մշակում են այդ փաստաթուղթը։ Հուսով ենք, որ այս տարի նրանք կավարտեն աշխատանքը։ Դա նշանակում է, որ մենք քիչ թե շատ հստակ պատկերացում կունենանք, թե ինչպես պետք է ներդաշնակեցնենք մեր օրենսդրությունը։ Միաժամանակ, իհարկե, հարկավոր է ազգային արժույթներում նոր ֆինանսական գործիքներ ստեղծել, որոնք պահանջված են բիզնեսի կողմից, ստեծում են ավելի բարենպաստ ֆինանսական ենթակառուցվածքև շահավետ են դարձնում ազգային արժույթներով փոխհաշվարկները։ Եվ, բնականաբար, անհրաժեշտ Է զարգացնել գործունեության համատեղ ոլորտները, որպեսզի ավելանա պարտավորագրերի թվաքանակը: Ինքնաբերաբար կընդկայնվի նաև դաշտն՝ ազգային արժույթներով հաշվարկների համար։ Բացի այդ, գոյություն ունեն ոլորտներ, որտեղ ԵԱՏՄ երկրների ապրանքներն ավանդաբար դոլարով են առաջարկվում։ Օրինակ՝ երբ խոսում ենք գազի շուկայի մասին։ Ազգային արժույթներով հաշվարկներին անցումը հզոր խթան կհանդիսանա մեր տնտեսությունների ապադոլարացման համար։ Արդյունքում, մեր բիզնեսն ավելի շատ հակված կլինի ռուսական ռուբլի կամ այլ ազգային արժույթ օգտագործել։